Publication: Magyar Közlöny
Issue: MK-2000-77 (Year: 2000, Number: 77)
Era: 1990-2004
Section: a 133/2000. (VII. 24.) Korm. rendelethez
Paragraph Index: 26

10. A Közösség Pénzügyi Szabályzatával összhangban, biztosítani kell a magyar résztvevőkkel kötött, vagy általuk kötött szerződéses megállapodásoknak a Bizottság és a Számvevőszék, vagy az általuk felhatalmazottak részéről történő ellenőrzését és auditálását. Ami az auditálásokat illeti, azokat az érintett résztvevők bevételeinek és kiadásainak a Bizottsággal fennálló szerződéses kötelezettségek 2000/77. szám szempontjából történő ellenőrzése céljából végezhetik. Az együttműködés és a kölcsönös érdekek szellemében, az érintett magyar hatóságok szükség szerint, az adott körülmények között minden lehetséges és ésszerű segítséget megadnak ezen ellenőrzések és auditálások lefolytatásához. Magyarország, a Bizottság és a magyar nemzeti irodák közötti kapcsolatokban, a Leonardo da Vinci és a Socrates nemzeti irodák vonatkozásában a tagállamok és a Bizottság felelősségéről szóló, a Bizottság által jóváhagyott rendelkezéseket alkalmazzák. A magyar nemzeti irodák által elkövetett szabálytalanság, hanyagság vagy visszaélés esetén az elveszett pénzügyi alapokért a magyar hatóságok felelnek.

Source: https://magyarkozlony.hu/hivatalos-lapok/3f1effe445cac16e5364477ee66ba38d748ca1a0/dokumentumok/fa63afbafef8314b88002e420774424a6d26d71b/letoltes